Maurisio Pochettinoni iste’foga chiqarish “PSJ”ga qanchaga tushishi ma’lum bo‘ldi

“PSJ” bosh murabbiyi Maurisio Pochettino mavsum yakunida parijliklar safini tark etishi mumkin.

Jurnalist Adriyen Grenyening xabar qilishicha, agar Pochettino shartnoma muddati tugamasidan iste’foga chiqariladigan bo‘lsa, u holda “PSJ” u va uning shtabiga 20 million yevro miqdorida kompensatsiya to‘laydi.
Avvalroq Pochettino Liga 1 da eng ko‘p maosh oladigan murabbiy ekani ma’lum bo‘lgandi. Parij klubi Maurisioga oyiga soliqlargacha 1,1 million yevro to‘laydi.
Pochettino “PSJ”ni 2021-yildan beri boshqarib keladi. Uning fransuz klubi bilan amaldagi shartnomasi 2023-yil yoziga qadar mo‘ljallangan.
Ayni vaqtda “PSJ” Liga 1 ning 29-turidan keyin 65 ochko jamg‘argan holda 1-o‘rinda bormoqda. Klub Fransiya Kubogi va Chempionlar Ligasini erta tark etdi.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!